**FORMULAR ZA PRIJAVU / NAGRADA ZA INOVATIVNE NASTAVNIKE/CE 2017.**

|  |  |  |
| --- | --- | --- |
| 1. **LIČNI PODACI** | | |
| |  | | --- | | 35243_416444855817_7462896_n.jpg | | * 1. IME I PREZIME   Željka Zovko | |
| 1. ADRESA   Vihovići Novo naselje 12 a, 88000 Mostar BiH | |
| 1. TELEFON   063 347 323 | |
| 1. E-MAIL ADRESA   zeljka.bosnjak8@gmail.com | |
| 1. ZVANJE   Magistra Glazbene kulture i Etnomuzikologije | |
| 1. **RADNO MJESTO** | | |
| * 1. Naziv ustanove: | | Osnovna škola Ivan Gundulić/ Osnovna škola Ilija Jakovljević |
| 1. Adresa: | | Rudarska 87 / Dr. Ante Starčevića bb |
| 1. Telefon: | | 036 347-196/ 036 324-919 |
| 1. Posao koji obavljate: | | Učitelj glazbene kulture |
| 1. Razred ili uzrast djece sa kojom radite: | | Učenici od 6. do 9. razreda |
| 1. Godine staža: | | 4 |
| 1. **MOJA PEDAGOŠKA UVJERENJA** | | |
| Moj rad se zasniva na tome da na kreativan i djeci zanimljiv način prikažem sve ljepote glazbene umjetnost te da u djeci probudim ljubav prema kvalitetnoj glazbi i da ih inspiriram da se i oni sami krenu baviti glazbom na bilo koji način (pjevanje, sviranje nekog instrumenta, skladanje itd.)  U nastavi se mnogo služim modernom tehnologijom i modernom metodom rada, te kroz igru želim stvoriti ugodnu i motivirajuću atmosferu u razredu. Kroz kreativno osmišljene igre i zadatke trudim se djeci približiti glazbu na njima blizak način. Nastojim svoje znanje stalno nadograđivati pa tako mnogo vremena provodim tražeći i osmišljavajući nove ideje kako bih obogatila svoje znanje i bila stalno u toku sa pedagoškim strujama iz raznih krajeva svijeta, te kako bih što bolje to znanje podijelila sa svojim učenicima.  Posao koji radim zahtjeva veoma dobru psihofizičku spremnost. Na satu u trajanju od 45 minuta pored stečenog znanja kojega sam usvojila i dijelim sa djecom, dosta se krećem, plešem, pjevam, sviram, glumim, te konstantno nastojim održavati dobru i kreativnu atmosferu, ali uz red i disciplinu. Nastojim da djeci sat glazbene kulture bude mjesto gdje će dolaziti sa osmjehom na licu i priželjkivati radosno naš novi glazbeni susret.  Smatram da posao koji radim jest posao u kojem mogu pokazati svoje vještine, naučiti neke nove, napredovati, umjetnički se izražavati i kojem mogu doprinijeti na kvalitetan način, te otkriti nove mlade talente i poticati da razvijaju svoj talent. | | |
| 1. **INOVATIVNA PRAKSA** | | |
| NASLOV/NAZIV: | | **BODY PERCUSSION TEHNIKA** |
| KRATAK OPIS PRAKSE  (do 200 riječi - jedan paragraf): | | Najvažniji dio glazbene stimulacije kod djece jeste razvoj ritma koji djetetu omogućava nesmetan razvoj i rast. Djeca koja ne razviju puls i ritam već u predškolskom uzrastu mogu pokazati probleme u najrazličitijim situacijama, od trčanja, vođenja lopte, preskakanja konopca, vožnje bicikla, pa sve do pisanja i čitanja. Iako nam možda ne izgleda tako, sve su to ritamske aktivnosti koje se potiču pravilnim i pravovremenim razvojem glazbenoga ritma.  U želji da kod svojih učenika još bolje razvijem osjećaj za ritam odlučila sam se za tehniku sviranja tijelom.  Ova tehnika, danas poznata pod nazivom **body percussion,** je umjetnost udaranja vlastitog tijela u cilju proizvođenja različitih ritamskih zvukova.  Ovom tehnikom osvještvamo različite vrste tapšanja, pucketanja prstima, lupkanja po različitim dijelovima tijela, tupkanje nogama o pod i još mnogo drugih neobičnih zvukova koje proizvodimo rukama, ustima, prstima... Igra i stvaranje zvukova na svojem tijelu kao prvom i autentičnom instrumentu opušta napetost, razvija sposobnost koncentracije, koordinacije u prostoru i vremenu te na taj način direktno pozitivno utječe na cjelokupni psihofizički razvoj djece. |
| KATEGORIJA (Molim Vas da označite odgovarajuću kategoriju | | kategorija br. 3 Predmetni nastavnici/ce u osnovnim školama |

**DETALJAN OPIS:**

|  |
| --- |
| **POLAZIŠTA** *(Šta je prethodilo opisanoj praksi; kako je i zašto došlo do primjene opisane prakse?)*  U svom dosadašnjem radu sam primjetila da dosta učenika nema dovoljno razvijen osjećaj za ritam i da se općenito tomu ne pridaje velika pozornost u nastavnom planu i programu glazbene kulture, a budući da osim što sam po struci učitelj glazbene kulture također sam i plesni koreograf i zbog toga sam još više osviještena i svijesna važnosti stimulacije razvoja glazbenoga ritma kod djece. Budući da body percussion tehnika obuhvaća puno različitih aspekata: slušanje, izvođenje ritma, imitaciju, improvizaciju, ritmizirano izgovaranje ritma, izvođenje grupnih koreografija, gesta, dramatizacije, odnos sa članovima grupe itd., učinila mi se najboljom tehnikom za rad sa mojim učenicima kako bi im pružila nešto novo, zabavno i drugačije te time stimulirala razvoj osjećaja za ritam i naravno sve ostale blagodati koje dolaze iz body percussion tehnike. |
| **CILJ I ŽELJENI ISHODI** *(sa kakvim ciljem ste realizovali navedenu praksu; šta ste željeli postići)*  **Cilj:** Body percussion tehnika za cilj ima razviti osjećaj za ritam, potaknuti djecu na kreativnost i stvaralaštvo, razviti kritičko mišljenje, osjećaj stabilnog pulsa, osjetljivost na fraze, oblikovanje unutrašnjeg sluha, improvizaciju, razumijevanje harmonije, muzikalnost, razumijevanje osnova glazbene umjetnosti, te razvoj sposobnosti koncentracije. Također i pružitijedinstveno iskustvo i odličan doživljaj grupnog muziciranja, razviti vještinu komunikacije sa drugim učenicima, te jačati samopouzdanje i samopoštovanje.  **Ishod:** Učenik će moći proizvoditi zvukove koristeći vlastito tijelo kao instrument. Učenik će razviti osjećaj za ritam, sluh i puls. Učenik će znati razviti neverbalnu komunikaciju unutar grupe i u paru te međusobnu interakciju i podršku. Učenik će se moći kreativno glazbeno-ritmički izraziti. Učenik će razumijeti te znati primjeniti notne vrijednosti, tempo, dinamiku, te ostale sastavnice glazbenog izraza prilikom izvedbe body percussion zadataka. Učenik će razviti bolju koordinaciju pokreta. Učenik će razviti percepciju, pamćenje i koncentraciju. Učenik će postati strpljiv i uporan kako bi savladao specifične zadatke. |
| **DETALJAN OPIS REALIZACIJE** *(Opis postupaka i koraka u realizaciji. U tekstu naznačite naziv i broj priloga koji se odnosi na taj segment/fazu realizacije.)*  **Body percussion** tehnika kod nas je nažalost skoro nepoznata dok je u svijetu zastupljena i primjenjivana kako u izvođaštvu tako i u radu sa različitim uzrasnim i socijalnim grupama.  Razna istraživanja su pokazala da **body percussion**osim što razvija osjećaj za ritamima brojne pozitivne utjecaje na:  – koordinaciju tijela  – psihomotorni, psihološki, emocionalni, sociološki i kognitivni razvoj djece  – razvoj komunikacijskih vještina, govor tijela  Svaki pokret tijela podrazumijeva određenu aktivnost naših mišića i kostiju. Koristeći specifične pokrete, **body percussion** utječe na jačanje određenih dijelova našega tijela, i na taj način utječe na naše reflekse, pažnju i brzinu reagiranja na različite zahtijeve iz naše okoline. Takođe, **body percussion**doprinosi razvoju svijesnosti o našem tijelu, kontroli pokreta i jačanju mišića, kao i boljoj koordinaciji i balansu. Istraživanja u oblasti pshologije su pokazala da **body percussion** poboljšava koncentraciju, pamćenje i percepciju, a može imati i terapijska svojstva zbog toga što stimulira i aktivira naš organizam kako na psihomotornom, tako i na kognitivnom nivou. Osim toga, orkestracija – kao jedna od tehnika  **body percussion-**a, stvaranje glazbe u grupi, razvija osjećaj za ritam, kritičko mišljenje, osjećaj stabilonog pulsa, osjetljivost na fraze, oblikovanje unutrašnjeg sluha, improvizaciju, kreativnost, razumijevanje harmonije i muzikalnost, a doprinosi i razvoju vještina komunikacije i smanjenju anksioznosti u komunikaciji sa drugim učenicima, te jača samopouzdanje i samopoštovanje.  Ovu tehniku koristim već dvije godine, na veliko zadovoljstvo mojih učenika, i primjenjujem je gotovo svakodnevno u svome radu da li kao uvodni dio sata kako bi djecu motivirala za rad, da li prilikom objašnjavanja nove nastavne jedinice ili jednostavno da uživamo u zajedničkom muziciranju i igri.  U NASTAVKU SLIJEDI OPIS NEKOLIKO PRIMJERA KOJE SAM SA SVOJIM UČENICIMA RADILA:   1. **Učenje osnovnih pokreta i udaraca body percussion**  Kako bi svojim učenicima približila body percussion tehniku izradila sam body percussion karte na kojima su naslikani pokreti za sviranje tijelom. Učenici su naizmjenično izvlačili po jednu kartu i trebali su na osnovu karte koju su izvukli odraditi pokret koji su dobili, ali praveći svi skupa jedan ne prekidani ritamski niz. Na taj način imali su priliku vidjeti koje sve pokrete možemo koristiti i kako oni zvuče te vježbati timski rad.Kada smo se upoznali sa pokretima, učenici su samostalno izvlačili više karata koje su trebali odsvirati, a zatim sam ih stavila na ploču te smo svi skupa pokušali odsvirati ono što je bilo naznačeno na kartama. Prolog broj 1 slika   1. **Savladavanje osnovnih elemenata glazbenoga izraza**   Body percussion tehnika i karte koje sam izradila odlično su mi poslužili kako bi učenike upoznala sa elementima glazbenoga izraza.  **Mjera:** Pošto smo se upoznali što je mjera i kakve mjere mogu biti kroz body percussion tehniku nastojala sam im to i slikovito dočarati tako što sam na ploči za svaku dobu stavila kartu s određenim pokretom kojeg smo svi zajedno tijelom svirali i trudili se da naglašena doba zvuči jače, a nenaglašena tiše i tako smo zvučno dočarali kako koja mjera zvuči. Zatim smo pjesme koje smo naučili pjevati izvodili svirajući mjeru svojim tijelom.  **Notne vrijednosti:** Kako bi osvijestili impuls notnih vrijednosti učenci su uz pomoć body percussion karata trebali odsvirati točan impuls zadane notne vrijednosti i time osvijestiti kako izgleda, koliko traje, kako se čita i kako se svira. Na taj način učenici su uspjeli upoznati razliku između mjere i ritma.  **Tempo i dinamika:** Svirajući tijelom tiho-glasno, sporo-brzo učenici su se upoznali sa različitim oznakama za tempo i dinamiku.  **Oblik skladbe:** Koristeći karte na ploči sam napravila dva različita ritamska obrasca na osnovu kojeg su učenici slušno, ali i vizualno mogli učiti razlike te smo se na taj način upoznali sa malom dvodijelnom pjesmom koja ima dva različita dijela AB. Na sličan način sam obradila i malu trodijelnu pjesmu ABC i ABA.  Prilog broj 2 slika   1. **Body percussion skladatelj (izrada ritamskih sekvenci)**   Kako bi kod svojih učenika probudila kreativnost i potaknula ih na glazbeno stvaralaštvo napravila sam body percussion skladateljski listić uz pomoć kojega su sami kreirali svoju body percussion skladbu izradom ritamskih sekvenci. Svaki pokret imao je određeni prepoznatljivi znak kojega su trebali u listić upisati koristeći notne vrijednosti, uvježbati i prezentirati ostalima. Skladba koja se najviše svidjela učenicima svi su je naučili svirati uz prezentaciju malog skladatelja.  Prilog broj 3 slika   1. **Izrada orkestracije po grupama i u paru**   Učenici su u paru i u grupama pravili body percussion orkestraciju za pjesme koje smo učili pjevati te su svoju orkestraciju kao par ili grupa trebali prezentirati prijateljima u razredu. Na taj način vježbali su timski rad, pokazali svoju kreativnost, pažljivim slušanjem orkestracija drugih učenika pokazivali su poštovanje, ali su i razvijali kritičko mišljenje.  Prilog broj 4 slika   1. **Body percussion na glazbenu podlogu**   Koristeći body percussion tehniku naučili smo svirati koračnicu Radetzky March Johann Strauss.  Prilog broj 5 video   1. **Učenje ritamskih sekvenci koje je moguće proizvesti body percussion-om**   Body percussion tehnika omogućila je učenicima da razumijevaju i primjenjuju različite ritamske sekvence, te da ih povezuju u jednu cjelinu, te na taj način sviraju tijelom, bez glazbene pratnje koristeći unutarnji sluh.  Prilog broj 6 video   1. **Orkestracija: rad u grupi, gdje svaka grupa učenika ima sopstveni ritamski patern koji je u skladu sa paternima ostalih učenika i stvara zajedničku skladbu**   Učenike sam podijelila u četiri grupe i svaka grupa imala je svoj ritamski obrazac koji je trebala svirati tijelom kao i glasovnu imitaciju zvuka vlaka. Prvo su grupe samostalno odradile svoj dio zadatka, a zatim sam učenike spojila kako bi osjetili što je to višeglasno izvođenje.  Prilog broj 7 slika   1. **Rad i učenje kroz grupne igre koje utiču na prisutnost i koncentraciju, razvijaju osjećaj za ritam, brzinu reagiranja, sposobnost komunikacije i trenutnog povezivanja sa ostalim učenicima**   Moji učenici obožavaju grupne body percussion igre, a u video prilogu imati ćete mogućnost vidjeti Bom snap clap, sekvencu za razvijanje koordinacije te ritamsku igru sedam uz pomoć koje smo se upoznali sa ritamskom figurom triola.  Prilog broj 8 video  DODATAK  U nastavku još nekoliko primjera igara za razvoj ritma koje sam radila sa svojim učnicima:  **Zabranjeni ritam**  U ovoj igri učenici ponavljaju ritamske figure pljeskanjem koje im pokazujem, osim jedne, koju sam pokazala na samom početku i koja je zabranjena za dalje ponavljanje. Učenici imaju zadatak da je prepoznaju u nizu drugih, dozvoljenih, i da je ne ponove.  **Imam- imaš**  Pripremila sam nekoliko ritamskih obrazaca pa ih napisala po dva puta i podijelila učenicima. Svaki učenik ima jedan obrazac i treba da pronađe drugog učenika koji ima isti. Svatko od njih svira udarcima o tijelo svoju frazu i traži drugo dijete koji ima isti obrazac.  **Međusobno upoznavanje**  Učenici su se upoznali sa ostinato ritmom (stalni ritam) unutar kojega su trebali reći svoje ime, hobi, najdraži predmet, boju ..., ali pazeći pri tome da ne ispadnu iz ritma.  **Kralj i podanici**  Kralj je osoba koja ima zadatak da drži ostinato (stalni ritam) udarajući ravnomjerni puls u polovinama o svoje tijelo. U klupama sjede podanici koji imaju na papirićima sa ritamskim figurama koje sviraju po dogovorenom redoslijedu. Cilj igre je da kralj ne smije ispasti iz pulsa, a podanici trebaju unutar pulsa odsvirati svoju ritamsku figuru.  **Prenesi ritam**  Učenici stoje u krugu. Prvo učenik započinje sa nekom kombinacijom udaraca (npr. dva pljeska) slijedeći to ponovi i doda još jedan udarac. Svaki sljedeći učenik ponavlja sve od početka i dodaje još jedan udarac. Radi se u manjim grupama. Ukoliko netko pogriješi sjeda na mjesto. Pobjednik je onaj koji uspije zapamtiti sve korake i točno ih odsvirati.   1. **Učenje raznovrsnog repertoara pjesama koristeći body percussion tehniku**   Kako bi nam pjevanje pjesama bilo još draže i zabavnije napravila sam body percussion orkestraciju za nekoliko pjesama koje radimo po redovitom nastavnom planu i programu, ali sam ih i upoznala sa nekim novim pjesmama za koje već postoji body percussion orkestracija poput Bim Bam, Dum dum, Kokoleo itd.  Prilog broj 9 video   1. **Sviranje s čašama**   Sviranje čašama ili izvođenje ritma uz pomoć čaša je veoma interesantan način muziciranja koji također koristim u radu sa svojim učenicima. Pored poznate Cup song pjesme koju sam s učenicima obradila, sviranje čašama mi je odlično poslužilo kako bi ih upoznala s glazbenim oblikom rondo. Budući da je rondo oblik skladbe u kojoj se glavna glazbena misao tema ponavlja više puta i gotovo uvijek je ista unutar nje se nalaze epizode koje su različite. Učenici su temu svirali čašom koristeći isti ritamski obrazac, a kada bi čuli epizodu trebali su napraviti za svaku epizodu različitu pozu.  Prilog broj 10 video   1. **Zvuk kiše**   Učenici su svojim tijelom pravili zvuk kiše te su se upoznali što je to kanonsko izvođenje glazbenoga dijela.  Prilog broj 11 video |
| **EFEKTI; POSTIGNUTI REZULTATI** *(Koje ste rezultate postigli? Kako to znate i čime možete potkrijepiti?)*  Body percussion tehnika je jedan inovativan pristup nastavi glazbene kulture koji djeca jako vole i u kojem sudjeluju sa velikim zanimanjem i pažnjom. Kao potvrdu za to imam to da učenici i van škole vježbaju body percussion zadatke te ih rado pokazuju svojim prijateljima koji ne idu s njima u školu kao i svojim ukućanima. Kada dođu na novi sat glazbene kulture već na hodniku me pitaju da li mogu opet svirati tijelom i igrati glazbene igre. |
| **Dodatni komentari i sugestije drugim nastavnicima koji bi željeli implementirati vašu ideju**  Body percussion je odlična tehnika s kojom mogu puno toga uraditi i djeci glazbu još više približiti, a što je najvažnije to je tehnika koja pozitivno utječe na cjelokupni psihofizički razvoj kod učenika.  Prilog broj 12 slika |
| **REFERENCE** *(Korišteni izvori)* [Tijelo kao instrument - Alice in WonderBand](https://www.facebook.com/groups/1856586444600577/?ref=group_header) |

**PRILOZI**

Prilog broj 1 slika **Učenje osnovnih pokreta i udaraca body percussion**

Prilog broj 2 slika **Savladavanje osnovnih elemenata glazbenoga izraza**

Prilog broj 3 slika **Body percussion skladatelj (izrada ritamskih sekvenci)**

Prilog boroj 4 slika **Izrada orkestracije po grupama i u paru**

Prilog broj 5 video **Body percussion na glazbenu podlogu**

Prilog broj 6 video **Učenje ritamskih sekvenci koje je moguće proizvesti body percussion-om**

Prilog broj 7 slika **Orkestracija: rad u grupi, gdje svaka grupa učenika ima sopstveni ritamski patern koji je u skladu sa paternima ostalih učenika i stvara zajedničku skladbu**

Prilog broj 8 video **Rad i učenje kroz grupne igre koje utiču na prisutnost i koncentraciju, razvijaju osjećaj za ritam, brzinu reagiranja, sposobnost komunikacije i trenutnog povezivanja sa ostalim učenicima**

Prilog broj 9 video **Učenje raznovrsnog repertoara pjesama koristeći body percussion tehniku**

Prilog broj 10 video **Sviranje s čašama**

Prilog broj 11 video **Zvuk kiše**

Prilog broj 12 slika

Vaše priloge dostavite zajedno sa prijavom na mail adresu [boris@coi-stepbystep.ba](mailto:boris@coi-stepbystep.ba)

Molimo vas da priloge imenujete tako da postoji jasna poveznica sa praksom koju aplicirate.